2021. gada 5. janvārī Rīkojums Nr. 2

Rīgā (prot. Nr. 1 10. §)

**Par finanšu līdzekļu piešķiršanu no valsts budžeta programmas**

**"Līdzekļi neparedzētiem gadījumiem"**

1. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Veselības ministrijai (Nacionālajam veselības dienestam) finansējumu, kas nepārsniedz 6 976 175 *euro*, medicīnisko iekārtu un papildaprīkojuma iegādei, tai skaitā:

1.1. sabiedrībai ar ierobežotu atbildību "Daugavpils reģionālā slimnīca" – finansējumu, kas nepārsniedz 820 397 *euro*;

1.2. sabiedrībai ar ierobežotu atbildību "Vidzemes slimnīca" – finansējumu, kas nepārsniedz 1 972 320 *euro*;

1.3. sabiedrībai ar ierobežotu atbildību "Jēkabpils reģionālā slimnīca" – finansējumu, kas nepārsniedz 1 144 327 *euro*;

1.4. sabiedrībai ar ierobežotu atbildību "Liepājas reģionālā slimnīca" – finansējumu, kas nepārsniedz  1 232 639 *euro*;

1.5. sabiedrībai ar ierobežotu atbildību "Rēzeknes slimnīca" – finansējumu, kas nepārsniedz  222 470 *euro*;

1.6. sabiedrībai ar ierobežotu atbildību "Ziemeļkurzemes reģionālā slimnīca" – finansējumu, kas nepārsniedz 198 375 *euro*;

1.7. sabiedrībai ar ierobežotu atbildību "Jelgavas pilsētas slimnīca" – finansējumu, kas nepārsniedz  252 329 *euro*;

1.8. sabiedrībai ar ierobežotu atbildību "Bauskas slimnīca" – finansējumu, kas nepārsniedz  107 776 *euro*;

1.9. sabiedrībai ar ierobežotu atbildību "Aizkraukles slimnīca" – finansējumu, kas nepārsniedz  61 860 *euro*;

1.10. sabiedrībai ar ierobežotu atbildību "Ludzas medicīnas centrs" – finansējumu, kas nepārsniedz  207 750 *euro*;

1.11. sabiedrībai ar ierobežotu atbildību "Rīgas 1. slimnīca" – finansējumu, kas nepārsniedz  389 130 *euro*;

1.12. sabiedrībai ar ierobežotu atbildību "Balvu un Gulbenes slimnīcu apvienība" – finansējumu, kas nepārsniedz 18 233 *euro*;

1.13. sabiedrībai ar ierobežotu atbildību "Alūksnes slimnīca" – finansējumu, kas nepārsniedz  4 500 *euro*;

1.14. sabiedrībai ar ierobežotu atbildību "Kuldīgas slimnīca" – finansējumu, kas nepārsniedz  3 000 *euro*;

1.15. Nacionālajam veselības dienestam – finansējumu, kas nepārsniedz 341 069 *euro*, mākslīgās plaušu ventilācijas papildaprīkojuma iegādei.

2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumus par šā rīkojuma 1. punktā minēto līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiski nepieciešamajam apmēram.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minētajām apropriācijas izmaiņām un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas izmaiņas.

4. Publisko resursu ieguldījums valsts apmaksāto veselības aprūpes pakalpojumu nodrošināšanai tiks sniegts, ievērojot Eiropas Komisijas 2011. gada 20. decembra lēmumu "Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi" (2012/21/ES).

Ministru prezidents A. K. Kariņš

Veselības ministre I. Viņķele